Varta
Varta (lenk. Warta, vok. Warthe) – upė centrinėje ir vakarinėje Lenkijoje; dešinysis, didžiausias Odros intakas. Tai trečia pagal ilgį šalies upė. Prasideda Mažosios Lenkijos žemumoje, Aukštutinėje Silezijoje, netoli Zavercės miesto. Pradžioje teka daugiausia į šiaurę Didžiosios Lenkijos žemuma, tačiau prie Obornikų suka į vakarus ir įteka į Odrą ties Koštrinu. Šliuzų pagalba vykdoma laivyba. Varta per savo intaką Notecę sujungta su Vysla. Didžiausi intakai: Vidavka, Neras, Velna, Notecė, Cybina (dešinieji), Kielbaska, Lisvarta, Prosna, Obra, Postomia (kairieji).